
Instituțiile europene caută administratori în domeniul cercetării științifice

Oficiul European pentru Selecţia Personalului (EPSO) anunţă deschiderea concursului de recrutare pentru administratori în domeniul cercetării științifice: Cercetători științifici (AD7).

Competiția oferă oportunități candidaților specializați în zece domenii diferite, enumerate mai jos:
	Domeniul 1: 
	Științele mediului și climatologie, inginerie și economie

	Domeniul 2: 
	Știința energiei și sustenabilitatea

	Domeniul 3: 
	TIC și securitatea (cibernetică)

	Domeniul 4: 
	Analiza datelor, cercetare și aplicații pentru procese decizionale bazate pe date concrete

	Domeniul 5: 
	Cercetare și aplicații în domeniile inteligenței artificiale, învățării automate și sistemelor complexe

	Domeniul 6: 
	Aplicații spațiale și tehnologii de geoinformatică

	Domeniul 7: 
	Sănătate și protecția consumatorilor

	Domeniul 8: 
	Știința transporturilor și mobilitatea sustenabilă

	Domeniul 9: 
	Științe sociale, economice și politice

	Domeniul 10: 
	Științe comportamentale, economie și educație



Vă atragem atenția că vă puteți depune candidatura doar pentru un singur domeniu!

Unde veți lucra?

Funcționarii recrutați (gradul AD 7) vor lucra în principal pentru Centrul Comun de Cercetare (JRC) al Comisiei Europene. Majoritatea posturilor vor fi la diferitele sedii ale JRC (Bruxelles – Belgia, Geel – Belgia, Karlsruhe – Germania, Sevilla – Spania, Ispra – Italia și Petten – Țările de Jos).

Condiții pentru depunerea candidaturii
Pentru a vă depune candidatura, trebuie să îndepliniți următoarele cerințe:
· să fiți cetățean al UE și să vă bucurați de toate drepturile civile ale unui cetățean al UE;
· să cunoașteți temeinic una dintre limbile oficiale ale UE și să stăpâniți la un nivel satisfăcător o altă limbă oficială a UE;
· să aveți ca studii și experiență profesională:
· un ciclu complet de studii universitare de cel puțin trei ani absolvite cu o diplomă;
· șapte ani de experiență profesională relevantă, cu cerințe specifice care variază în funcție de domeniu
și
· să fi publicat cel puțin două articole științifice evaluate inter pares.
· Pentru informații detaliate cu privire la calificările solicitate pentru fiecare domeniu, criteriile de eligibilitate care trebuie îndeplinite, atribuțiile posturilor, precum și modalitățile de depunere a candidaturii pentru această procedură de selecție, vă rugăm să consultați site-ul scientific-researchers.eu-careers.eu.

· Puteți consulta și tutorialul publicat de EPSO pe canalul YouTube, care explică pe scurt această competiție și cum funcționează procedura de selecție.

· Candidaturile pot fi depuse până la data de 10 decembrie 2024, ora 12.00 (ora Bruxelles-ului).

Referință: EPSO/AD/413/24 – Administratori în cercetare științifică (AD 7).

